钦定古今图书集成/历象汇编/乾象典/第001卷 > 礼记 > 月令
## 钦定古今图书集成/历象汇编/乾象典/第001卷 > 礼记 > 月令

孟春之月，天气下降，地气上腾，天地和同，草木萌动。

### 又

孟秋之月，天地始肃，不可以赢。

### 又

孟冬之月，地始冻。

### 又

命有司曰：“天气上腾，地气下降，天地不通，闭塞而成冬。”

### 又

仲冬之月，地始坼。

### 又

命有司曰：“土事毋作，慎毋发盖，毋发室屋及起大众，以固而闭。地气沮泄，是谓发天地之房。”